google/wiki40b huggingface dataset:
Giske (øy)

Giske er den minste bebodde øya i Giske kommune i Møre og Romsdal, og har 762 innbyggere (01.01.2014).  Jordbruk, fiske og trevareindustri er de viktigste næringsveiene. Giske fikk fastlandsforbindelse i 1987, da Giskebrua til Valderøy stod ferdig. Giske fikk senere utvidet veiforbindelse til Godøy gjennom Godøytunnelen som åpnet i 1988.

Kultur

Navnet Giske er trolig avledet av norrønt gizki (duk eller klut), som viser til øyas flate form. Giske var sete for flere mektige slekter; slekten til Ragnvald Mørejarl, Arnungeætta fra 900-tallet, og Giskeætta videre oppover i middelalderen. 
Øya har fornminner fra mange epoker, for eksempel Mjelthaugen fra bronsealderen, Giske kyrkje fra middelalderen og det tidligere Giskegodset. Det historiske Giskespelet, som blir fremført annen hver sommer, forteller om sagaen til Arnungane.
Øya er også kjent for å huse Sommerfesten. Festivalen arrangeres årlig den første helga i juli.

Geografi

Øya har et areal på 2,67 km². Ørnebakken (26 moh.) er øyas høyeste punkt. 
Våtmarksområdet Makkevika er et fredet fugleområde. Kystlinjen har mange fine sandstrender som blir brukt av både fastboende og turister. På Kvalneset, vest på øya, ble det tidligere tørket fisk.
Værhane

Værhane er en type vindfløy, en bevegelig innretning festet til en forhøyning, slik som f.eks et tak, beregnet for å vise vindens retning. Svært ofte er disse formet som en hane derav navnet. Værhane bruke også i overført betydning om en person som også blir betegnet som en opportunist.
PearlyCatz

PearlyCatz er et band fra Oslo som spiller det de selv beskriver som «hallingpønk». 
Bandet består av Tove Troll (vokal/gitar), Pörly Cat (gitar/vokal), Küla (trommer), Bjödd'n (munnharpe) og Raggen (bass). Bandmedlemmene har mange års fartstid fra Oslos rockescene gjennom ulike band som blant andre Valentourettes, Meduza, Bøygard og Bøyen Beng. PearlyCatz deltok på hyllestskiva til Joachim Nielsen, Det beste til meg og mine venner, og fikk skryt for sin versjon av «Hvor er du nå», eller «Kor e du no» som det heter på bandets egen dialekt. PearlyCatz har per 2011 gitt ut en CD og fem singler/EP-er.
Odoric de Pordenone

Odoric de Pordenone (Odorich von Portenau, Odorico de Portu Naonis, eller Odorico da Pordenone, egentlig Odoric Mattiussi eller Mattiuzzi, født mellom 1265 og 1286 i Villanova ved Pordenone i Italia; død 14. januar 1331 i Udine) var en fransiskanermunk som ble berømt for sin reise fra Pordenone til Beijing.

Bakgrunn

Odorico ble født i Portenau (idag: Pordenone), en by som nå er i det italienske Friuli. Den gang var det underlagt de østerrikske Babenbergerne, som et av deres mange såkalte Streubesitz. På grunn av denne tilhørighet regnes han gjerne - i nevnte land - som «Østerrikes første verdensreisende».
Odorich var forøvrig av bøhmisk avstamning.

Fransiskaner

Først førte Odorico en form for eneboerliv, så trådte han rundt 1300 inn i fransiskanerordenen i Udine.

Asiareise

Mellom 1314 og 1318 brøt han opp til sin 12 år lange asiareise. Den førte ham via Tyrkia, India, Sumatra, Java og Borneo og helt til Beijing, der han ble leder av en fransiskanermisjon. Under tiden basert i Kina foretok han en rekke rundtreiser, og avstikkere til andre områder. Under en av hans sjøreiser ble hans skip rammet av en tyfon, men de klarte å komme seg til sikker havn i Bolinao i det som nå er Pangasinan på  Filippinene. Så fortelles det at han skal ha feiret messe der, ca 1324. Skulle det stemme, ville det være 197 år før den allment aksepterte katolske messefeiring på de filippinske øyer, i 1521 av Ferdinand Magellans skipsprest. Men historikeren William Henry Scott mener at sen slik messe ikke fant sted (og at han kanskje heller ikke nådde Filippinene).
Han oppholdt seg i Beijing på tre år før han gikk han tilbake til Europa via Tibet og Khorasan. Vinteren 1330/1331 dikterte han for en medbror i fransiskanerordenen det som ble meget leste skildringer av Yuan-dynastiets Kina og landene han besøkte på hans reise. 
Vinteren 1331 ville han begi seg til paven i Avignon, for å få pavens velsignelse for nok en kinaferd. Men før han fikk lagt avsted, døde han. 
I 1755 ble han saligkåret av Den katolske kirke.
Fårbaute

Fårbaute (norrønt: Fárbauti, «den som slår hardt», eller «en som slår farlig») var en jotne i norrøn mytologi. Hans make var Lauvøy. Det er uklart fra Lauvøys navn om hun også var jotne eller en åsynjer (gudinne). Hennes andre navn var Nål. Sammen fikk de tre barn, Byleist, Helblinde og først og fremst Loke, en av de viktigste gudene.
Kunnskapen om Lokes slekt er hva som står i Gylvaginning i Den yngre Edda: «Namnet hans er Loke eller Loft. Han er son til jotnen Fårbaute; mor hans heiter Lauvøy eller Nål; og brørne hans er Byleist og Helblinde.»
Den panamerikanske hovedveien

Den panamerikanske motorveien er et veinettverk i Amerika med ei samla lengde på om lag 30 000 kilometer. Med unntak av rundt 90 km gjennom regnskogsområdet Tapón del Darién på grensa mellom Panama og Colombia knytter veien sammen nesten alle landa i Fastlands-Amerika. 
Den opprinnelige, offisielle ruta går mellom Monterrey i Mexico i nord og Buenos Aires i Argentina i sør. Dens nordligste punkt regnes nå ofte som Prudhoe Bay i Alaska i USA, og det sørligste som Ushuaia i Tierra del Fuego i Argentina.
Capercaillie

Capercaillie er en skotsk folkrockgruppe som ble startet av Donald Shaw og Karen Matheson rundt 1984. Navnet betyr tiur på skotsk-gælisk. De ga ut sitt første album Cascade i 1984. Sangen «Coisich, A Rùin» («Kom, min kjære»), var den første singelen med skotsk-gælisk tekst som kom inn på UK Top 40 (1992). Capercaillie fikk gullplaten for albumet Delirium, som sangen er hentet fra.
Gironès

Gironès er et comarca i Catalonia, hvis hovedstad er Girona. 
Det grenser i nord til Pla de l'Estany og Alt Empordà, i øst til Baix Empordà, i sør til La Selva, og i vest til Garrotxa.
Gironès har 169 624 innbyggere og et areal på 575,40 km².
Ephiales

Utseende

En middelsstor, kraftig, brun og rosa-mønstret trebukk. Antennene er tynne, betydelig lengre enn kroppen. Pronotum er rektangulært sett ovenfra uten pigger på kantene. Dekkvingene er nesten jevnbrede med en hvit flekk på siden.

Utbredelse

Arten er utbredt i det nordlige Sør-Amerika.
Eilif Skaars filmografi

Eilif Skaars filmografi. Skaar ble født 27. november 1886 i Fana i Norge og døde 7. august 1954 i Stockholm. Han ble ansatt som eksportsjef ved AB Svenska Biografteatern og var også dette ved AB Svensk Filmindustri 1913-1923. Skaar ble direktør for Svensk Filmexport AB i 1924. Han ble studiosjef ved Europa Studio i 1935.
Hvitbåndnellikfly

Utseende

Et middelsstort (vingespenn 27 – 34 mm), grått- og hvitt-tegnet nattfly. Forkroppen er spraglete i grått og hvitt. Forvingens grunnfarge er grønnlig grå, med skinnende hvite tegninger. Vingens midtfelt, som er temmelig tverrbredt, er hvitt. Nyre- og ringmerkene er mer eller mindre svartkantede, men kan være utydelige om de faller innen det hvite området. Ofe er den indre delen av vingens bakkant også hvit, og vingen har noe hvitt ved roten. Langs ytterkanten går det en smal, ujevn, hvit bølgelinje som kan være brutt opp i flere deler. Bakvingen er mørkgrå.

Levevis

Dette nattflyet flyr på blomsterenger, men forekommer også i hager. Larvene lever på frøene til engsmelle (Silene vulgaris), men også på dyrkede nelliker (særlig busknellik (Dianthus barbatus)). De voksne sommerfuglene flyr om natten i juni – juli.

Utbredelse

Den er utbredt i det meste av Europa, unntatt lengst i nord. I Norge er den bare kjent fra noen lokaliteter i Kristiansand kommune i Vest-Agder.
Penning

En penning er en gammel europeisk myntenhet som ble brukt i middelalderen. De første penninger ble preget av Pepin den lille (741-768), far til Karl den store (768-814). Sølvpenningen ble Europas viktigste mynt i perioden ca. 800 til 1200.

Penningen i Norge

Penningen er den eldste norske myntenheten. Den ble myntet av Olav Tryggvason i årene 995-1000 etter forbilder fra angelsaksisk utmynting. Godwine het den angelsaksiske myntmesteren som preget den første norske penningen. Penningen var hovedmynt i det norske myntsystemet i perioden 995-1387. I latinske middelalderkilder blir penningen også kalt denarius. Frem til 1300-tallet var penninger den eneste myntenheten som ble utmyntet i Norge; det vil si den eneste myntenheten det ble laget fysiske mynter av. Det finnes kun fem eksemplarer av gamle norske penninger, hvorav alle er i utenlandsk eie.
Penningen ble i store deler av middelalderen preget som én valør, men under Magnus Lagabøte og hans sønner (ca. 1275-1319) ble det preget 2 penning, penning, 1/2 penning og 1/4 penning.
I Norge ble penningen utmyntet ut i fra det gammelnorske vektsystemet. Det gikk 10 penninger på en ertog, 30 penninger på en øre og 240 penninger på en mark.
Lotus 79

Lotus 79 var en Formel 1 bil som ble laget sent i 1977. Bilen ble konstruert av Lotus' teamsjef Colin Chapman, samt Martin Ogilive, Tony Rudd og Peter Wright.

Utvikling

Lotus 79 var den første bilen som utnyttet bakkeeffekt-aerodynamikk fullt ut, etter at prinsippet først ble brukt i forgjengeren Lotus 78. For å få en bil til å gå fort rett frem krever det lite marktrykk, mens bilen trenger mye marktrykk for å gå raskest mulig i svingene. Denne kombinasjonen var veldig vanskelig å få til, og Colin Chapman funderte på dette i mange år.
Chapman oppdaget bakkeeffekt-prinsippet i 1977 og videreutviklet dette til neste års bil. Lotusens sidepoder var bygget ned til bakken, og med venturikanaler var dette en løsning på få bilen til gå fort i svingene, men også rett frem. Under bilen var det luftinntak som dro luften inn og laget lavtrykk, og med høytrykk øverst på sidepodene førte det til at hele bilen fungerte som en omvendt vinge som ble presset ned mot banen. Denne bilen ble fullstendig overlegen med langt mer marktrykk enn fjorårets bil, og Lotus vant førermesterskapet og konstruktørmesterskapet med førerne Mario Andretti og Ronnie Peterson.
Sverre Odd Kverhellen

Krigstjeneste

Kverhellen forlot Norge med sin egen fiskeskøyte MK «Laila» den 8. april 1942 og meldte seg til tjeneste. Han hadde gått fiskeriskole og styrmannskole og kom i tjeneste i  Shetlandsgjengen.
Kvernhellen gjorde fem turer over Nordsjøen i sesongen 1942-43. Siste turen var han skipper på MK «Bratholm I» under Operasjon Martin (Red) og ble da tatt til fange. 2. april 1943 ble Kvernhellen og syv andre fra Operasjon Martin (Red) henrettet av tyskerne.
Marathwada

Marathwada er en region i delstaten Maharashtra i India. Den tilsvarer Aurangabad divisjon, som utgjøres av distriktene Aurangabad, Beed, Hingoli, Jalna, Latur, Nanded, Osmanabad og Parbhani.
Marathwada var en av to hovedregioner i staten Hyderabad. Da denne staten ble innlemmet i India i 1948, fulgte Marathwada med som en del av delstaten Hyderabad. Da delstatene i India i 1956 ble omgjort etter språkgrenser, gikk Marathwada til delstaten Bombay. Den ble en del av Maharastra i 1960.
Grunnkretser i Skedsmo kommune

Grunnkretser i Skedsmo kommune er delområder og grunnkretser som seksjonerer Skedsmo kommune, Akershus, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Atopisk allergi

Atopi hos dyr

Også dyr kan få atopisk allergi, noe eksempelvis såkalt schäferkløe er et bevis for. Navnet har denne lidelsen fått fordi den er ganske vanlig hos hunderasen schäferhund, men også andre dyr kan få denne lidelsen. Dette er en arvelig belastet kronisk kløe som kan utvikle seg til atopisk eksem, og i ytterste fall bli så ekstrem at dyret må avlives på grunn av plagene.
Hero, Hero

Hero, Hero er et dobbelt samlealbum fra det britiske heavy metal-bandet Judas Priest.
Albumet ble utgitt i 1981 mellom British Steel (1980) og Point of Entry (1981) av Gull Records. Det inneholder alle 10 sporene fra Rocka Rolla, seks spor fra Sad Wings of Destiny og en alternativ versjon av sporet «Diamonds And Rust». Sporene fra Rocka Rolla og «Diamonds And Rust» er remikset av Rodger Bain i 1981, mens sporene fra Sad Wings Of Destiny er ikke remikset.
CD-utgivelsene av albumet er noe forandret, da noen europeiske versjoner har endret rekkefølgen på sporene, mens en USA utgave bruker originalsporene fra Rocka Rolla istedenfor de remiksede fra 1981.
Grønt eikefly

Utseende

Et middelsstort (vingespenn 43 – 48 mm), kraftig nattfly. Hodet, forkroppen og forvingene er lysgrønne med svarte og hvite tegninger, arten kan ikke forveksles med noe annet norsk nattfly. Forvingen har mange svarte tegninger av ulik form, ring- og nyremerkene er tydelige men ikke påfallende. Bakvingen er mørk grå med tre kileformede, hvite flekker nær bakhjørnet, og hvite frynser langs kanten. Larven er naken, gråbrun eller rødbrun med lyse tegninger.

Levevis

Arten forekommer i eikeskog og blandingsskog med innslag av eik. Larvene utvikler seg på eik (Quercus spp.) om våren og forsommeren, først på knopper, så på blomster og til slutt på de unge bladene. De voksne sommerfuglene flyr i august – oktober. Forvingenes farge og mønster ligner lav som vokser på greiner, og gir dermed god kamuflasje.

Utbredelse

Grønt eikefly er utbredt i Europa, unntatt lengst i nord, i Lilleasia og østover til Kaukasus og Iran. I Norge følger den stort sett eikas utbredelse. Den er ganske vanlig på Sørlandet og det sørligste Østlandet, på Vestlandet forekommer den nord til Bergens-området.
Brachychilus

Utseende

Middelsstore, kraftige, matt svarte trebukker. Kroppsformen er kort og bred med markerte "skuldre" på dekkvingene, som er jevnt tilsmalnende bakover fra skuldrene. Antennene er lengre enn kroppen. Pronotum har en kraftig tann på hver sidekant. Dekkvingene har hvite tegninger.

Utbredelse

Slekten er utbredt i Chile og det vestlige Argentina.
Hovedstadsmuseet i Beijing

Hovedstadsmuseet i Beijing (Capital Museum, på kinesisk 首都博物馆) er et stort kunstmuseum med adresse 16 Fuxingmenwai Dajie i bydistriktet Xicheng i Beijing. Det åpnet sine dører i 1981. Det ble deretter erstattet av en ny bygning sent i 1990-årene.
Museet har mange slags gjenstander fra keisertidens Kina og fra andre asiatiske kulturer. Blant museets samlinger inngår det gjenstander som tidligere hørte hjemme i Konfuciustempelet i Beijing. 
Det utstilles også moderne kinesisk og vestlig kunst.
Viser fra Sandbeck til Taube

Viser fra Sandbeck til Taube er et musikkalbum med Lasse Johansen fra 2006.
USS «Triumph»

Andre verdenskrig i Stillehavet

Etter utrustning i Seattle i Washington, og sjøopplæring langs Californiakysten, sto «Triumph» ut av San Francisco den 1. mai som en enhet i en eskorte av en konvoi på vei til Oahu. Hun ankom i Pearl Harbor på den 10., og etter en fem dagers opphold der, sluttet hun seg til beskyttelsen til en konvoi på vei til for Marshalløyene. Hun kom inn i lagunen ved Majuro 25. mai, to dager senere, dro hun tilbake til Hawaii med 24 passasjerer ombord, og nådde Pearl Harbor den 2. juni. Hun seilte ut igjen sent i måneden for å eskortere en konvoi til Marshalløyene igjen. Hun kom tilbake til Pearl Harbor den 16. juli og forberedte seg på sin første utplassering i kampsonen.
Den 12. august sto «Triumph» ut fra Peral Harbor sammen med en konvoi som opprinnelig skulle til Salomonøyene. Minesveiperen ankom Florida-øyene nær Guadalcanal den 24. august og utførte minesveipingstrening ved Russell-øyene som forberedelser for invasjonen av Palau. Den 8. september forlot hun Guadalcanal sammen med «Task Group (TG) 32.4», transportbeskyttelsen for invasjonsstyrken på vei til Palau-øyene. Triumph ankom Kossol passasjen i grålysningen den 15. september og startet minesveiping av den prospektive ankerplassen der.

Norsk historie

Sent i 1959 ble det bestemt å overføre henne til Norge som en del av Military Assistance Program. Den 27. januar 1961 ble hun overført til den kongelige norske marine. Hun ble fjernet fra Naval Vessel Register den 1. mars 1961. Hun tjenestegjorde i Norge som KNM «Brage» inntil 1978.
Distinguished Service Order

Bakgrunn og utvikling

Ordenen ble innstiftet av dronning Victoria den 6. september 1886. Den skulle belønne offiserer av lavere grad for innsats i krig. Tidligere var Distinguished Conduct Medal innstiftet med tanke på sersjanter, korporaler og menige. Ordenen fikk én klasse. Et medlem kalles companion. Innehavere av utmerkelsen kan tilføye bokstavene DSO etter navnet sitt.
Ordenen ble tildelt for heltemot i strid, så vel som for fortjenstfull innsats ellers. Under første verdenskrig ble det innskjerpet at tildeling skulle skje for krigsinnsats. Fra 1918 kunne den også tildeles offiserer i Royal Air Force, fra 1943 av også tjenestegjørende offiserer i handelsflåten og Home Guard. Fram til 1943 ble den tildelt offiserer som var nevnt i dagsordren (Mentioned in Despatches).
I 1993 ble reglene for tildeling endret og ordenen tildeles etter dette bare for lederskap. Alle offiserer kan komme i betraktning uavhengig av grad. Conspicuous Gallantry Cross (CGC) overtok da som tapperhetsutmerkelse.

Ordenstegn

Ordenstegnet består av et hvitemaljert gullkors med utsvingte korsarmer. En laurbærkrans med en gullkrone på rødemaljert felt er plassert i korsmidten. Reversen har regjerende monarks monogram i stedet for kronen. Korset er 25 mm bredt.
Ordenstegnet er opphengt i et rødt bånd med blå kanter. Ved gjentatt tildeling til samme person utstyres båndet med barrer med kronemotiv. På båndstripen markeres dette med en sølvrose.

Tildeling

Tildeling skjer etter innstilling fra Storbritannias forsvarsminister eller regjeringen i samvelderikene der ordenen benyttes. Ordenen kan tildeles utenlandske offiserer som tjenestegjør sammen med britiske styrker.
Skoler i Gran

Skoler i Gran er en liste over skoler i Gran kommune.

Videregående skoler

Det er én videregående skole i Gran kommune, Hadeland videregående skole

Ungdomsskoler

Det er to ungdomsskoler i Gran kommune. I tillegg har Bjoneroa en skole for 1–10. trinn (se under barneskoler).

Barneskoler

Det er sju barneskoler i Gran kommune

Bjørklund skole

Bjørklund skole var en barneskole. Den ble nedlagt i 2016 da nye Brandbu Barneskole ble tatt i bruk. Skoleåret 2016/2017 holder niende trinn på Brandbu ungdomsskole til på Bjørklund mens ungdomsskolen blir pusset opp.

Fagerlund skole

Fagerlund skole var en barneskole. Den ble nedlagt i 2016 da nye Brandbu Barneskole ble tatt i bruk.

Solvang skole

Solvang skole var en barneskole. Den ble nedlagt i 2016 da nye Brandbu Barneskole ble tatt i bruk. Skoleåret 2016/2017 holder åttende og tiende trinn på Brandbu ungdomsskole til på Solvang mens ungdomsskolen blir pusset opp.
Lilla Nygatan

Lilla Nygatan i Gamla stan i Stockholm utgjør sammen med Stora Nygatan hovedgaten gjennom området som ble ødelagt av storbrannen i Stockholm 1625. Etter brannen ble det utarbeidet en ny reguleringsplan for dette området.

Historikk

Lilla Nygatan har hatt forskjellige navn gjennom historien. Den har blitt kalt nedre nye gathen, nedhre Nye Gathun, nedre Nyegathon m.m. Gaten ble også kalt Bryggaregatan omkring 1645, da flere tomter på gatens vestre side var bebygd med bryggerier som ville ha nærhet til ferskvann. Også Lilla Kungsgatan har blitt brukt, som en følge av at Stora Nygatan ble kalt Stora Kungsgatan. Omkring 1720-tallet fester det nåværende navnet seg.
På grunn av stadige sammenblandinger med Stora Nygatan foreslo namnberedningen i 1921 at gatens navn skulle endres til Postiljonsgatan med tilknytning til Kungliga posthuset, forslaget ble dog aldri gjennomført.
Unity Linux

Unity Linux er en rullende Linux-distribusjon som er ment å være en base som andre distribusjoner kan bygge på. Den er basert på Mandriva. Unity Linux er tilgjengelig som en 64-biter Live CD. Den var den første distribusjonen som var bygd med Musl, og benytter RPM Package Manager versjon 5 og YUM som pakkesystem. Unity Linux har erstattet init-systemet med OpenRC.
Reginald Arvizu

Livet utenom Korn

I tillegg til Korn, har han ett rap-prosjekt på siden:Fieldy's Dreams. Han har gitt ut ett album, Rock'n Roll Gangster. Hans andre album er under produksjon.
Fieldy giftet seg med kjæresten Deena Beber tirsdag, 16. mai 2006. Korns gitarist «Munky» en akustisk gitar med nylonstrenger i bryllupet. Det er hennes første ekteskap, og hans andre. Fieldy har to døtre,Serena og Olivia Arvizu, fra hans første ekteskap med Sheela Arvizu, og han og hans nåværende kone, Deena fikk en sønn i 2007, med navnet Israel. 
I ett intervju medThe Fox radio, sa Munky :
«I'm actually gonna play Spanish guitar," Shaffer says. "He asked me to play, so I'm gonna play nylon string Spanish guitar for him, and do the wedding dum-dum-de-dum, and then after that I'll get drunk» (latter).
Fieldy har startet produksjonen av hans andre soloalbum: "I'm working on another solo record," sier Fieldy. "It's heavy, man. It's gonna be totally the flipside of Fieldy's Dreams." Fieldy jobber sammen med produsent Polarbear, som også bidro på"Rock N Roll Gangster." "I've got about eight songs, instrumentals with hooks in them," sier Fieldy. "I'm singing and it's just more heavier hardcore, not really like the goofy, funny rap thing." Publiseringsdatoen på CD-en er ennå ikke fastsatt, fordi Fieldy er bare fokusert på Korn akkurat nå. Han ble valgt til bassist of the year 2005 i Englands Metal Hammer Reader's Poll.

Basser

Ibanez Soundgear SR1305 5-string (Natural finish, Lollapalooza '97 bass) 
Ibanez Soundgear SR1305 5-string (Maroon, med sandpair merker på ) 
Ibanez Soundgear 505's (Black w/ face scratched out & Natural) 
Ibanez ATK305 (Amber/ash body) 
Ibanez K5TKF 5-String (Fieldy Signature/black & red)
Ibanez "K15" custom 15-string (5 courses of 3 strings, tuned Aaa – Ddd – Ggg – Ccc – Fff) – a 5-string bass with additional sets of octave strings (akin to a 12-string guitar), kommer til å bli hørt på Korns neste studioalbum.

Forsterkere

Hughes & Kettner BC 410's 
2 Mesa/Boogie M-2000 heads (no mids, and a heavily tweaked 18-band EQ) 
Hughes and Kettner 2x15 cabinet (på tunré) 
Mesa/Boogie 4x10 cabinet 
I det siste har han brukt Ampeg PR410HLF kabinett.

Effekter

Sans Amp Pedal EQ Boost Pedals

Solo album

Rock'n Roll Gangster (22nd January, 2002)
Fieldy's Nightmare - Sobriety (TBA)

Produsent

Videodrone – Videodrone (February 23, 1999)
Statens sivilrettsforvaltning

Organisasjon

SRF er organisert i fire avdelinger: Erstatningsavdelingen, Rettshjelpsavdelingen, Vergemålsavdelingen og Administrasjonsavdelingen.
Bock aff dyäffwlens frästilse

Bock aff dyäffwlens frästilse (Liber de tentationibus diaboli alternativt De diversis diaboli tentationibus) er en bok av Jean Gerson som handler om åt lære allmuen å stå imot det onde. Jean Charlier de Gerson (født 1363 i Gerson ved Reims i Frankrike, død i 1429 i Lyon) var en fransk teolog, mystiker, politiker og forfatter.
Ontherus

Utseende

Middelsstore (8-13 millimeter), avlange, blankt rødbrune til svarte gjødselbiller. Hodet er bredt og flatt, med horn eller knøler. Pronotum har knøler eller korte horn i fremre del, i alle fall hos hannene. Dekkvingene er omtrent parallellsidige, med dype lengdestriper. Oversiden er naken.

Levevis

Disse billene finnes helst i tilknytning til gjødsel på savanner og andre gressdominerte områder. Den graver dype sjakter under en møkkruke og graver ned store mengder møkk som de legger egg på. Hannen graver gangene, hunnen arbeider møkka til glatte kuler som hun legger egg på.

Utbredelse

Slekten er utbredt i Sør- og Mellom-Amerika.
Drager i Harry Potter-bøkene

Dragene i bøkene

I Harry Potter og De vises stein prøver Gygrid å oppfostre en norsk kamrygg, som han kaller Norbert.
I Harry Potter og Ildbegeret må Harry Potter og de andre tretrollmannsforkjemperne komme seg forbi hver sin drage i den første prøven.
Og i Harry Potter og dødstalismanene må Harry, Ronny, Hermine og Klotak liste seg forbi en illsint og halvblind drage som vokter Bellatrix' hvelv i flirgodt. Dette greier de, og senere flyr Harry, Ronny og Hermine på dragen, og unnslipper dødseterne. Denne drager er en Ukrainsk Jernbuk